2010D0470 — SL — 24.09.2013 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B SKLEP KOMISIJE z dne 26. avgusta 2010 o vzorcih veterinarskih spričeval za trgovino znotraj Unije s semenom, jajčnimi celicami in zarodki enoprstih kopitarjev, ovc in koz ter jajčnimi celicami in zarodki prašičev (notificirano pod dokumentarno številko C(2010) 5779) (Besedilo velja za EGP) (2010/470/EU) (UL L 228, 31.8.2010, p.15)

spremenjena z:









▼B

SKLEP KOMISIJE

z dne 26. avgusta 2010

o vzorcih veterinarskih spričeval za trgovino znotraj Unije s semenom, jajčnimi celicami in zarodki enoprstih kopitarjev, ovc in koz ter jajčnimi celicami in zarodki prašičev

(notificirano pod dokumentarno številko C(2010) 5779)

(Besedilo velja za EGP)

(2010/470/EU)







EVROPSKA KOMISIJA JE – ob upoštevanju Pogodbe o delovanju Evropske unije, ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS ( 1 ), ter zlasti četrte alinee člena 11(2) in tretje alinee člena 11 (3) Direktive, ob upoštevanju naslednjega: (1) Direktiva 92/65/EGS določa zahteve v zvezi z zdravstvenim varstvom živali za trgovino znotraj Unije z živalmi, semenom, jajčnimi celicami in zarodki, za katere ne veljajo zahteve v zvezi z zdravstvenim varstvom živali, določene v posebnih aktih Unije. Vključuje zahteve za trgovino s semenom, jajčnimi celicami in zarodki enoprstih kopitarjev, ovc in koz ter jajčnimi celicami in zarodki prašičev („blago“). Poleg tega določa veterinarska spričevala, ki jih je treba pripraviti za trgovino z blagom znotraj Unije. (2) Priloga D k Direktivi 92/65/EGS, kakor je bila spremenjena z Uredbo Komisije (EU) št. 176/2010 ( 2 ), določa nekatere nove zahteve za blago, ki se uporabljajo od 1. septembra 2010. (3) Priloga D k Direktivi 92/65/EGS, kakor je bila spremenjena z Uredbo (EU) št. 176/2010, uvaja pravila glede osemenjevalnih središč za skladiščenje semena ter podrobne pogoje za njihovo odobritev in nadzor. Določa tudi podrobne pogoje za odobritev in nadzor skupin za zbiranje in pridobivanje zarodkov, za zbiranje in pripravo zarodkov, pridobljenih in vivo, ter za pridobivanje in pripravo zarodkov, spočetih in vitro, in mikromanipuliranih zarodkov. Priloga D, kakor je bila spremenjena, je spremenila tudi pogoje, ki se uporabljajo za dajalce semena, jajčnih celic in zarodkov enoprstih kopitarjev, ovc in koz ter za jajčne celice in zarodke prašičev. (4) Treba je pripraviti nove vzorce veterinarskih spričeval za trgovino znotraj Unije z blagom, da se upoštevajo zahteve v zvezi z zdravstvenim varstvom živali iz Priloge D k Direktivi 92/65/EGS, kakor je bila spremenjena z Uredbo (EU) št. 176/2010. (5) Poleg tega je treba urediti obstoječe zaloge blaga v Uniji, ki so v skladu z določbami iz Direktive 92/65/EGS, uvedenih pred začetkom veljavnosti sprememb iz Uredbe (EU) št. 176/2010. Zato je treba določiti ločene vzorce veterinarskih spričeval za trgovino znotraj Unije s semenom, jajčnimi celicami in zarodki enoprstih kopitarjev, ovc in koz ter za trgovino z jajčnimi celicami in zarodki prašičev, odvzetimi ali pridobljenimi, pripravljenimi in skladiščenimi v skladu s Prilogo D k Direktivi 92/65/EGS pred 1. septembrom 2010. (6) Ker se takšno blago lahko dolgo časa skladišči, trenutno ni mogoče določiti datuma za izčrpanje obstoječih zalog. Zato ni mogoče določiti datuma prekinitve uporabe navedenih vzorcev veterinarskih spričeval za obstoječe zaloge. (7) Zaradi usklajenosti in poenostavitve zakonodaje Unije je treba vzorce veterinarskih spričeval določiti v enem sklepu in upoštevati Uredbo Komisije (ES) št. 599/2004 z dne 30. marca 2004 o sprejetju usklajenega vzorca spričevala in inšpekcijskega poročila, povezanima s trgovino z živalmi in proizvodi živalskega izvora med državami članicami Skupnosti ( 3 ). (8) Za zagotovitev popolne sledljivosti blaga je treba vzorce veterinarskih spričeval določiti v tem sklepu za trgovino znotraj Unije s semenom enoprstih kopitarjev, ovc in koz, odvzetim v odobrenih osemenjevalnih središčih za pridobivanje semena in odpremljenim iz odobrenega osemenjevalnega središča za skladiščenje semena, ki je lahko del osemenjevalnega središča za pridobivanje semena, odobrenega z drugo številko odobritve središča. (9) Zaradi jasnosti zakonodaje Unije je treba izrecno razveljaviti akte Unije, ki določajo vzorce veterinarskih spričeval za trgovino znotraj Unije z zadevnim blagom. Zato je treba razveljaviti Odločbo Komisije 95/294/ES z dne 24. julija 1995 o določitvi vzorca veterinarskega spričevala za trgovanje z jajčnimi celicami in zarodki kopitarjev ( 4 ), Odločbo Komisije 95/307/ES z dne 24. julija 1995 o vzorcih veterinarskih spričeval za živali za trgovanje s semenom kopitarjev ( 5 ), Odločbo Komisije 95/388/ES z dne 19. septembra 1995 o vzorcih spričeval za trgovanje med državami članicami Skupnosti s semenom, jajčnimi celicami in zarodki ovc in koz ( 6 ) ter Odločbo Komisije 95/483/ES z dne 9. novembra 1995 o vzorcu spričevala za trgovino z jajčnimi celicami in zarodki prašičev v Skupnosti ( 7 ). (10) Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali – ob upoštevanju naslednjega: SPREJELA NASLEDNJI SKLEP:







Člen 1

Vsebina

Ta sklep določa vzorce veterinarskih spričeval za trgovino znotraj Unije z naslednjim blagom:

(a) semenom enoprstih kopitarjev;

(b) jajčnimi celicami in zarodki enoprstih kopitarjev;

(c) semenom ovc in koz;

(d) jajčnimi celicami in zarodki ovc in koz;

(e) jajčnimi celicami in zarodki prašičev.

Člen 2

Trgovina s semenom enoprstih kopitarjev

Veterinarsko spričevalo v skladu z enim od naslednjih vzorcev iz Priloge I spremlja pošiljke semena enoprstih kopitarjev med prevozom iz ene države članice v drugo:

(a) vzorec veterinarskega spričevala IA iz dela A za pošiljke semena, odvzetega po 31. avgustu 2010, ki so odpremljene iz odobrenega osemenjevalnega središča za pridobivanje semena, kjer je bilo seme odvzeto;

(b) vzorec veterinarskega spričevala IB iz dela B za pošiljke zalog semena, odvzetega, pripravljenega in skladiščenega pred 1. septembrom 2010, ki so odpremljene po 31. avgustu 2010 iz odobrenega osemenjevalnega središča za pridobivanje semena, kjer je bilo seme odvzeto;

(c) vzorec veterinarskega spričevala IC iz dela C za pošiljke semena in zalog semena in točk (a) in (b), ki so odpremljene iz odobrenega osemenjevalnega središča za skladiščenje semena.

Člen 3

Trgovina z jajčnimi celicami in zarodki enoprstih kopitarjev

Veterinarsko spričevalo v skladu z enim od naslednjih vzorcev iz Priloge II spremlja pošiljke jajčnih celic in zarodkov enoprstih kopitarjev med prevozom iz ene države članice v drugo:

(a) vzorec veterinarskega spričevala IIA iz dela A za pošiljke jajčnih celic in zarodkov, odvzetih ali pridobljenih po 31. avgustu 2010, ki jih je odpremila odobrena skupina za zbiranje ali pridobivanje zarodkov, ki je jajčne celice ali zarodke odvzela;

(b) vzorec veterinarskega spričevala IIB iz dela B za pošiljke zalog jajčnih celic in zarodkov, odvzetih, pripravljenih in skladiščenih pred 1. septembrom 2010, ki jih je po 31. avgustu 2010 odpremila odobrena skupina za zbiranje zarodkov, ki je jajčne celice ali zarodke odvzela.

Člen 4

Trgovina s semenom ovc in koz

Veterinarsko spričevalo v skladu z enim od naslednjih vzorcev iz Priloge III spremlja pošiljke semena ovc in koz med prevozom iz ene države članice v drugo:

(a) vzorec veterinarskega spričevala IIIA iz dela A za pošiljke semena, odvzetega po 31. avgustu 2010, ki so odpremljene iz odobrenega osemenjevalnega središča za pridobivanje semena, kjer je bilo seme odvzeto;

(b) vzorec veterinarskega spričevala IIIB iz dela B za pošiljke zalog semena, odvzetega, pripravljenega in skladiščenega pred 1. septembrom 2010, ki so odpremljene po 31. avgustu 2010 iz odobrenega osemenjevalnega središča za pridobivanje semena, kjer je bilo seme odvzeto;

(c) vzorec veterinarskega spričevala IIIC iz dela C za pošiljke semena in zalog semena in točk (a) in (b), ki so odpremljene iz odobrenega osemenjevalnega središča za skladiščenje semena.

Člen 5

Trgovina z jajčnimi celicami in zarodki ovc in koz

Veterinarsko spričevalo v skladu z enim od naslednjih vzorcev iz Priloge IV spremlja pošiljke jajčnih celic in zarodkov ovc in koz med prevozom iz ene države članice v drugo:

(a) vzorec veterinarskega spričevala IVA iz dela A za pošiljke jajčnih celic in zarodkov, odvzetih ali pridobljenih po 31. avgustu 2010, ki jih je odpremila odobrena skupina za zbiranje ali pridobivanje zarodkov, ki je jajčne celice ali zarodke odvzela;

(b) vzorec veterinarskega spričevala IVB iz dela B za pošiljke zalog jajčnih celic in zarodkov, odvzetih, pripravljenih in skladiščenih pred 1. septembrom 2010, ki jih je po 31. avgustu 2010 odpremila odobrena skupina za zbiranje zarodkov, ki je jajčne celice ali zarodke odvzela.

Člen 6

Trgovina z jajčnimi celicami in zarodki prašičev

Veterinarsko spričevalo v skladu z enim od naslednjih vzorcev iz Priloge V spremlja pošiljke jajčnih celic in zarodkov prašičev med prevozom iz ene države članice v drugo:

(a) vzorec veterinarskega spričevala VA iz dela A za pošiljke jajčnih celic in zarodkov, odvzetih ali pridobljenih po 31. avgustu 2010, ki jih je odpremila odobrena skupina za zbiranje ali pridobivanje zarodkov, ki je jajčne celice ali zarodke odvzela;

(b) vzorec veterinarskega spričevala VB iz dela B za pošiljke zalog jajčnih celic in zarodkov, odvzetih, pripravljenih in skladiščenih pred 1. septembrom 2010, ki jih je po 31. avgustu 2010 odpremila odobrena skupina za zbiranje zarodkov, ki je jajčne celice ali zarodke odvzela.

Člen 7

Razveljavitve

Odločbe 95/294/ES, 95/307/ES, 95/388/ES in 95/483/ES se razveljavijo.

Člen 8

Uporaba

Ta sklep se uporablja od 1. septembra 2010.

Člen 9

Naslovniki

Ta sklep je naslovljen na države članice.









PRILOGA I

Vzorci veterinarskih spričeval za trgovino znotraj unije s pošiljkami semena enoprstih kopitarjev

DEL A

Vzorec veterinarskega spričevala IA za trgovino znotraj Unije s pošiljkami semena enoprstih kopitarjev, odvzetega v skladu z Direktivo Sveta 92/65/EGS po 31. avgustu 2010, ki so odpremljene iz odobrenega osemenjevalnega središča za pridobivanje semena, kjer je bilo seme odvzeto

DEL B

Vzorec veterinarskega spričevala IB za trgovino znotraj Unije s pošiljkami zalog semena enoprstih kopitarjev, odvzetega, pripravljenega in skladiščenega v skladu z Direktivo Sveta 92/65/EGS pred 1. septembrom 2010, ki so odpremljene po 31. avgustu 2010 iz odobrenega osemenjevalnega središča za pridobivanje semena, kjer je bilo seme odvzeto

DEL C

Vzorec veterinarskega spričevala IC za trgovino znotraj Unije s pošiljkami semena enoprstih kopitarjev, odvzetega, pripravljenega in skladiščenega v skladu z Direktivo Sveta 92/65/EGS po 31. avgustu 2010, in pošiljkami zalog semena enoprstih kopitarjev, odvzetega, pripravljenega in skladiščenega v skladu z Direktivo Sveta 92/65/EGS pred 1. septembrom 2010, ki so odpremljene po 31. avgustu 2010 iz odobrenega osemenjevalnega središča za pridobivanje semena









PRILOGA II

Vzorci veterinarskih spričeval za trgovino znotraj Unije s pošiljkami jajčnih celic in zarodkov enoprstih kopitarjev

DEL A

Vzorec veterinarskega spričevala IIA za trgovino znotraj Unije s pošiljkami jajčnih celic in zarodkov enoprstih kopitarjev, odvzetih ali pridobljenih v skladu z Direktivo Sveta 92/65/EGS po 31. avgustu 2010, ki jih je odpremila odobrena skupina za zbiranje ali pridobivanje zarodkov, ki je jajčne celice ali zarodke odvzela

DEL B

Vzorec veterinarskega spričevala IIB za trgovino znotraj Unije s pošiljkami zalog jajčnih celic in zarodkov enoprstih kopitarjev, odvzetih, pripravljenih in skladiščenih v skladu z Direktivo Sveta 92/65/EGS pred 1. septembrom 2010, ki jih je po 31. avgustu 2010 odpremila odobrena skupina za zbiranje zarodkov, ki je jajčne celice ali zarodke odvzela









PRILOGA III

Vzorci veterinarskih spričeval za trgovino s pošiljkami semena ovc in koz

▼M1

DEL A

Vzorec veterinarskega spričevala IIIA za trgovino znotraj Unije s pošiljkami semena ovc in koz, odvzetega po 31. avgustu 2010 v skladu z Direktivo Sveta 92/65/EGS, ki so odpremljene iz odobrenega osemenjevalnega središča za pridobivanje semena, kjer je bilo seme odvzeto

▼B

DEL B

Vzorec veterinarskega spričevala IIIB za trgovino znotraj Unije s pošiljkami zalog semena ovc in koz, odvzetega, pripravljenega in skladiščenega v skladu z Direktivo Sveta 92/65/EGS pred 1. septembrom 2010, ki so odpremljene po 31. avgustu 2010 iz odobrenega osemenjevalnega središča za pridobivanje semena, kjer je bilo seme odvzeto

DEL C

Vzorec veterinarskega spričevala IIIC za trgovino znotraj Unije s pošiljkami semena ovc in koz, odvzetega v skladu z Direktivo Sveta 92/65/EGS po 31. avgustu 2010, in s pošiljkami zalog semena ovc in koz, odvzetega, pripravljenega in skladiščenega v skladu z Direktivo Sveta 92/65/EGS pred 1. septembrom 2010, ki so odpremljene po 31. avgustu 2010 iz odobrenega osemenjevalnega središča za pridobivanje semena









PRILOGA IV

Vzorci veterinarskih spričeval za trgovino znotraj unije s pošiljkami jajčnih celic/zarodkov ovc in koz

▼M1

DEL A

Vzorec veterinarskega spričevala IVA za trgovino znotraj Unije s pošiljkami jajčnih celic in zarodkov ovc in koz, odvzetih ali pridobljenih v skladu z Direktivo Sveta 92/65/EGS po 31. avgustu 2010, ki jih je odpremila odobrena skupina za zbiranje ali pridobivanje zarodkov, ki je jajčne celice ali zarodke odvzela

▼B

DEL B

Vzorec veterinarskega spričevala IVB za trgovino znotraj Unije s pošiljkami zalog jajčnih celic in zarodkov ovc in koz, odvzetih, pripravljenih in skladiščenih v skladu z Direktivo Sveta 92/65/EGS pred 1. septembrom 2010, ki jih je po 31. Avgustu 2010 odpremila odobrena skupina za zbiranje zarodkov, ki je jajčne celice ali zarodke odvzela









PRILOGA V

Vzorci veterinarskih spričeval za trgovino znotraj unije s pošiljkami jajčnih celic/zarodkov prašičev

DEL A

Vzorec veterinarskega spričevala VA za trgovino znotraj Unije s pošiljkami jajčnih celic in zarodkov prašičev, odvzetih ali pridobljenih v skladu z Direktivo Sveta 92/65/EGS po 31. avgustu 2010, ki jih je odpremila odobrena skupina za zbiranje ali pridobivanje zarodkov, ki je jajčne celice ali zarodke odvzela

DEL B

Vzorec veterinarskega spričevala VB za trgovino znotraj Unije s pošiljkami zalog jajčnih celic in zarodkov prašičev, odvzetih, pripravljenih in skladiščenih v skladu z Direktivo Sveta 92/65/EGS pred 1. septembrom 2010, ki jih je po 31. avgustu 2010 odpremila odobrena skupina za zbiranje zarodkov, ki je jajčne celice ali zarodke odvzela